Всичко тук е фалш. И любовта ти знам е фалш.  
 И усмивката, и болката, и радостта,  
 всичко в теб е фалш.

Сълзите пак по бузите се стичат,  
 а ти ги бършеш с треперещи ръце.  
 Защо го правиш, не ти прилича,  
 да се преструваш на човек с капчица сърце?  
   
 Колко е неискрен и нечист смехът,  
 колко злоба има в него само.  
 Но теб не те е грижа за срама  
 и най-безскрупулно подаваш рамо.

Замисляш ли се всъщност върху тези думи,  
 които всеки ден без чувство ти изричаш?  
 Обичаш хората или пък онези суми,  
 които пред тълпата яростно отричаш?  
   
 Какво има в теб, за Бога?  
 Душа, мисъл или купче лед?  
 Навярно казваш си: ‘’ Аз така не мога!’’  
 и продължаваш смело пак напред.

А питаш ли се колко други нараняваш,  
 нехаейки за тях и техния живот?  
 Но имаш право, ти не знаеш  
 какво животът е – борба, усилия и пот!

Ах, каква бляскава усмивка имаш,  
 повярвай, всички биха завидели!  
 И винаги в съгласие да кимаш...  
 такава доброта, едва ли са видели.  
   
 Играеш ролята прекрасно,  
 награда златна заслужаваш!  
 И да се чувстваш понякога ужасно,  
 стараеш се да не прекаляваш!  
  
 Но не изпитвам аз омраза,  
 по-скоро много ми е жал,  
 че завистта е по-страшна от проказа  
 и разяжда всеки без морал.

Не скланяй глава, усмихни се, справяш се отлично.  
 За жалост не всеки ще ти се довери.  
 Но ти се дръж достатъчно прилично  
 и ще опазиш своите чувства толкова добри!

Дали някой ден ще разбереш, не мога да докажа,  
 или ще усетиш мъчителен провал.  
 Но знай! Човек не е живял, ще кажа,  
 щом обич никога не е той дал!